b'\n_START_ARTICLE_\nEstat d\'excepci\xc3\xb3\n_START_PARAGRAPH_\nUn estat d\'excepci\xc3\xb3 \xc3\xa9s un concepte en la teoria jur\xc3\xaddica de Carl Schmitt similar a un estat d\'emerg\xc3\xa8ncia, per\xc3\xb2 en la que se susp\xc3\xa8n l\'estat de dret en el nom del b\xc3\xa9 p\xc3\xbablic. Aquest concepte es desenvolupa en una obra de Giorgio Agamben, "Estat d\'excepci\xc3\xb3". L\'Estat que es trobi en aquesta situaci\xc3\xb3 declara un r\xc3\xa8gim d\'excepci\xc3\xb3, durant el qual se susp\xc3\xa8n el lliure exercici d\'alguns drets per part dels ciutadans. El control de l\'ordre intern passa a ser controlat per les Forces Armades._NEWLINE_Davant situacions d\'extrema gravetat dins d\'un estat, s\'estableixen mesures. Aquests estats s\xc3\xb3n l\'estat d\'alarma, estat d\'excepci\xc3\xb3 i estat de setge.\n_START_SECTION_\nEstat d\'alarma\n_START_PARAGRAPH_\nS\'activa per esdeveniments naturals que paralitzen serveis p\xc3\xbablics essencials, provoquen desprove\xc3\xafment de productes de primera necessitat o crisis sanit\xc3\xa0ries._NEWLINE_El declara el goven espanyol mitjan\xc3\xa7ant decret aprovat en Consell de Ministres, en el qual s\'estableix obligat\xc3\xb2riament  la vig\xc3\xa8ncia territorial, temporal i els efectes. La durada pot ser m\xc3\xa0xim 15 dies, poden ser prorrogable si el Congr\xc3\xa9s l\'autoritza._NEWLINE_L\'article 11.c de la Llei Org\xc3\xa0nica 4/1981 disposa quins llocs poden ser ocupats i quins no en aquest estat.\n_START_SECTION_\nEstat d\'excepci\xc3\xb3\n_START_PARAGRAPH_\n\xc3\x89s declarat si es d\xc3\xb3na el que s\'estableix en l\'art. 13.1 de la Llei org\xc3\xa0nica 4/1981, \xc3\xa9s a dir, davant situacions pol\xc3\xadtiques concretes._NEWLINE_L\'art. 116.3 de la Constituci\xc3\xb3 estableix que el govern ha de sol\xc2\xb7licitar al Congr\xc3\xa9s dels Diputats perqu\xc3\xa8 siga declarat l\'estat d\'excepci\xc3\xb3. La sol\xc2\xb7licitud ha de contindre per normativa: els efectes (especificant els drets a suspendre, podent no suspendre\'n cap), la relaci\xc3\xb3 de mesures, l\'\xc3\xa0mbit territorial i la quantitat m\xc3\xa0xima de les sancions a qui incomplisca les disposicions que s\'establiran._NEWLINE_L\'estat d\'excepci\xc3\xb3 podr\xc3\xa0 durar 30 dies, poden ser prorrogat fins a 30 dies m\xc3\xa9s.\n_START_SECTION_\nEstat de setge\n_START_PARAGRAPH_\n\xc3\x89s declarat davant una situaci\xc3\xb3 de viol\xc3\xa8ncia o d\'amena\xc3\xa7a immediata a l\'ordre constitucional, la sobirania o la integritat del territori. Est\xc3\xa0 recollit a l\'art. 116 de la Constituci\xc3\xb3._NEWLINE_Pot declarar-lo el Congr\xc3\xa9s dels Diputats a proposta del govern espanyol requerint una majoria absoluta. El Congr\xc3\xa9s ha de determinar l\'\xc3\xa0mbit territorial, la durada i les condicions. Els efectes s\xc3\xb3n la suma dels dos estats anteriors. El govern espanyol pot fer \xc3\xbas de l\'autoritat militar per fer-lo complir. El Congr\xc3\xa9s pot establir que determinats delictes queden sota jurisdicci\xc3\xb3 militar.'